Mazkrievijas guberņa
Mazkrievijas guberņa (krievu: Малороссийская губерния, Малороссия) ir divu Krievijas Impērijas administratīvi teritoriālo vienību nosaukums, kas pastāvēja 1764–1781. gadā un 1796–1802. gadā. To izveidoja 1764. gadā no kreisā krasta Ukrainas daļas pēc Hetmanāta galīgās likvidācijas. No 1765. līdz 1773. gadam administratīvais centrs bija Hluhova, 1773. gadā centrs tika pārcelts uz Kozelecu, bet 1775. gadā — uz Kijivu. 1781. gada rudenī guberņa tika likvidēta. 1802. gadā no Mazkrievijas guberņas tika izveidotas divas guberņas — Čerņihivas un Poltavas.